open-index/open-wikipedia-markdown huggingface dataset:
Anna Anka

**Anna Anka** (født **Danuta Anna Kołodziejska**; 1971) er en polsk-svensk-amerikansk skuespiller og fotomodell. Ettersom moren døde under fødselen, ble hun adoptert bort til familien Åberg i Skåne i Sverige. Tidligere navn er også Anna Åberg og Anna Yeager.

Anna Anka ble oppdaget i svenske medier i 2009 som deltaker i realityserien *[[Svenske Hollywoodfruer]]* på TV3. Anka var fra 2008 til 2010 gift med sangeren Paul Anka og bor i Beverly Hills i Los Angeles i USA. Den 25. september 2009 var Anna Anka gjest i Fredrik Skavlans TV-show som sendes både i Sverige og Norge.

Anka er kjent for sine kontroversielle uttalelser, og den svenske komikeren Henrik Schyffert har ironisk kommentert: «Det er jo spennende at du er gift med noen som har samme kvinnesyn som Osama bin Laden». Kommentator i E24 Elin Ørjasæter repliserte i samme program at hun synes det var spennende å få et litt uortodoks innslag i likestillingsdebatten, «Du er jo et forfriskende innslag, men du blir litt for eksotisk til å tilføre noe nytt. Vi levde jo litt som i din ideologi for 150 år siden.» Anka har uttalt blant annet at kvinner bør stille opp om mannen ønsker å bli seksuelt tilfredsstilt hver morgen, eller «avsugning» i hennes egne ord og at menn ikke bør hjelpe til med husarbeid hjemme eller skifte bleier på barna. Hun har også uttalt at overvektige er egoistiske, og at hun selv har en av verdens beste kropper. Hun mener også at brunetter er idiotiske. «Jeg blir heller skallet enn mørkhåret», sier Anka.

Anka ble født i Folkerepublikken Polen, der moren døde mens hun var spedbarn. Hun kom på barnehjem, og ble da hun var tre år adoptert av en familie fra Bjuv i Skåne i Sverige.

Anna Anka var en måneds tid gift med Louis Yeager, hvis etternavn hun bar fram til giftermålet med sangeren Paul Anka i 2008. Skilsmissesøknaden ble levert inn den 5 desember 2009 til myndighetene i California. Anna Anka har en datter, Ellie, født 2002, fra et tidigere ekteskap og en sønn, Ethan, født i 2005, med Paul Anka. De bodde i Los Angeles i California.

I 2011 var hun å se i en norsk TV-reklame for Coop Prix.

## Trivia
* I avslutningsscenen i filmen *[[Dum og dummere]]* fra 1994 spiller Anna Anka den ene av bikinimodellene som kommer ut av bussen. 
* Navnet Anka betyr and på svensk, og er blant annet navnet på tegneseriefigurer som Kalle Anka (Donald Duck) og Arne Anka (Arne And).

## Referanser


## Eksterne lenker
* 
*
VM i fotball for kvinner 2011 kvalifisering UEFA Gruppe 2

:*Hovedartikkel: [[VM i fotball for kvinner 2011 kvalifisering UEFA]]*
## Gruppe 2

*Oppdatert klokken 24. juni klokken 09:52*

På grunn av at innbyrdes oppgjør teller foran målforskjell, vil Norge vinne puljen ved poenglikhet med Nederland. Det holder at Norge får eller Nederland avgir ett poeng.

----

----

----

----

----

----

----

----

----

----

----

----

----

----

----

----

----

----

----

----

## Kilder
Enrique Sieburger

**Enrique Adolfo Sieburger** (junior; født 10. mai 1924 i Argentina, død 23. januar 1990) var en argentinsk seiler som deltok i de olympiske leker 1948 i London og 1960 i Roma.

Sieburger vant en olympisk sølvmedalje i seiling under Sommer-OL 1948 i London. Han var med på den argentinske båten «Djinn» som kom på andreplass i 6-meter R-klasse, bak den amerikanske båten «Llanoria». Seilingene  ble avviklet utenfor Torquay i perioden 3. til 12. august 1948. Mannskapet på «Djinn» besto av Enrique Sieburger, Emilio Homps, Rufino Rodriguezde la Torre, Rodolfo Rivademar og Julio Christian Sieburger

## OL-medaljer
* 1948  London &ndash;  Sølv i seiling, 6 meter R-klasse  Argentina

## Eksterne lenker
*
Charles Kent

**Charles Kent** (født 4. september 1880 i Kristiania, død 27. februar 1938 i Oslo) var en norsk forfatter, redaktør og litteraturkritiker.

## Utdannelse, bakgrunn og virke
Kent tok examen artium 1899 og studerte senere ved universitetet. Mellom 1910 og 1914 var han redaktør i avisen Helgeland i Mo i Rana og fra 1914 arbeidet han som redaksjonssekretær i avisen Norsk Næringsliv  i Bergen. I årene 1919–23 var han så sekretær i Foreningen Norden og fra 1926 norsk redaktør i det svenske tidsskriftet Ord och Bild. Han var også formann i Norsk PEN 1934–37, og hadde flere verv i Forfatterforeningen. Han mottok dessuten flere stipender.

I sin ungdom var han venn av Anders Krogvig, og ble meget påvirket av ham. Da Kent på slutten av livet arbeidet med å gi ut en mulig minneutgave med sine dikt og det måtte velges med hard hånd var alltid hans siste forsvar for et dikt han gjerne ville ha med: "Anders likte det..."

## Ideologisk strid i Forfatterforeningen
Kent var på 20-tallet nestformann i Forfatterforeningen under formann Ronald Fangen og var blant dem som reagerte på tildelingen av stipender fra Forfatterforeningen til Sigurd Hoel og Helge Krog i 1930. Tildelingen var på 1700 kr. til hver av dem og kom fra Hans A. Benneches legat (Krog var ogdså innstilt til 3000 kroner fra Olaf Schous legat). Kent og andre mente at denne var i strid med Benneches testamente, som stipulerte at stipendmottagere ikke måtte «tilhøre retninger der kommer i strid med moralen eller den på kristendommens grunnede samfunnsorden». Kent, som Helge Krog omtalte som Fangens «astrallegeme», var svært aktiv i denne striden som endte med at Hoel, Krog, Arnulf Øverland, Francis Bull og A.H. Winsnes meldte seg ut av forfatterforeningen.

## Død
Kent døde i 1938 etter lengre tids sykeleie. Hans dødsfall ble annonsert på forsiden av Aftenposten.

## Verker
* *Juninætter* (1916)
* *Dagdrømmen* (1919)
* *Min ungdoms by og andre vers* (1920)
* *Palmeøerne* (1924)
* *Under norsk flag* (1925)
* *Amerika rundt* (1926)
* *Den gode strid* (1928)
* *Vestindiefart* (1929)
* *En lægmand orienterer sig i tilværelsen* (1931)
* *Det står skrevet* (1937)

### Oversettelser
* *[[Gunnlaug Ormstunges saga|Sagaen om Gunlaug Ormstunge]] og andre sagaer om islandske skalder* (1928)

## Referanser


## Eksterne lenker

*
Carlos Enrique Díaz Sáenz Valiente

**Carlos Enrique Díaz Sáenz Valiente** (født 25. januar 1917, død 12. februar 1956) var en argentinsk skytter som deltok i de olympiske leker 1948 i London.

Díaz vant en olympisk sølvmedalje skyting under Sommer-OL 1948 i London. Han kom på andreplass i skytekonkurransen 25 m silhuettpistol med 571 poeng bak Károly Takács fra Ungarn med 580 poeng.

## OL-medaljer
* 1948  London &ndash;  Sølv i skyting, 25 meter silhuettpistol

## Eksterne lenker
*
Mauro Cía

**Gualberto Mauro Cía** (født 12. juni 1919) var en argentinsk bokser som deltok i de olympiske leker 1948 i London.

Cía vant en olympisk bronsemedalje i boksing under OL 1948 i London. Han kom på tredjeplass i den nest tyngste vektklassen, lett tungvekt opp til 80,0&nbsp;kg bak sørafrikanske George Hunter og Donald Scott fra Storbritannia.

## OL-medaljer
* 1948  London -  Bronse boksing, lett tungvekt  Argentina

## Referanser


## Eksterne lenker
*
Australia under Sommer-OL 1948

**Australia under Sommer-OL 1948**. 75 sportsutøvere fra Australia, 66 menn og ni kvinner, deltok i elleve grener under Sommer-OL 1948 i London. Australia kom på fjortendeplass med to gull-, seks sølv- og fem bronsemedaljer. 

Vannpolospilleren Les McKay var flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Europrofil

**Europrofil** ble etablert under navnet «Norsk Profilforming» i Sykkylven i 1970.  Bedriften produserer stålprofiler til det norske byggemarkedet, og er kjent for å ha utviklet byggemetoder med stålprofiler som også benyttes i dag. Bedriftens produkter og løsninger har dannet standard for bruk av stålprofiler til brann- og lyddempende bygningskonstruksjoner.

## Referanser
(I Don’t Know Why) But I Do

**«(I Don't Know Why) But I Do»** er en amerikansk rhythm and blues-sang, skrevet av Paul Gayten og Bobby Charles (som Robert Guidry). Clarence «Frogman» Henry har spilt inn sangen. Den ble utgitt på singlen Arco 5378 i 1961.

B-siden på singleutgivelsen var «Just My Baby and Me»

«(I Don't Know Why) But I Do» ble Henrys største amerikanske slager og nådde en fjerdeplass på den amerikanske Billboard Hot 100-listen i begynnelsen av 1961.

## Norske versjoner
Steinar Fjeld har skrevet en norsk tekst og Viggo Sandvik har skrevet en norsk tekst på dialekt. Fjelds versjon bærer tittelen «En sånn som deg». Sandviks versjon heter «Je likte meg i sola». 

### Innspillinger

## På film
Sangen ble også fremført i spillefilmen *[[Forrest Gump]]*.

## Listeplasseringer

## Referanser
Liste over fjell på Færøyene

**Listen over fjell på Færøyene** inkluderer alle fjell, berg og klipper på Færøyene som blir regnet som fjell. Det høyeste fjellet er Slættaratindur på Eysturoy, ikke langt fra Gjógv, som rager 880 meter over havet. Seks av de ti høyeste fjellene (4.–9.-plass) ligger på Kunoy, mens resten ligger på Eysturoy – med unntak av Villingadalsfjall ved Viðareiði på Viðoy. Man trodde lenge av Skælingsfjall på Streymoy var det høyeste fjellet, helt til man fikk mer nøyaktige målinger og kunne slå fast at Skælingsfjall bare var det 19. høyeste fjellet.

Høyeste fjell på sin øy er i fet skrift i tabellen.

## Kilder
* Fjøll í Føroyum flokkað eftir hædd  – Umhvørvisstovan 

## Eksterne lenker
*
Setergrend

Ei **setergrend** eller et **seterlag** er en bosetning med flere setrer, tilhørende ulike gårder (driftsenheter eller bruk) og ulike eiere. Begrepet er knyttet til 1900-tallet og er brukt i all nyere litteratur om setring, seterhus og fjellturisme. Søk i NB gir 1680 treff.

Setergrend er et nyere begrep. I skriftlige kilder og i muntlig tradisjon brukes gjern *seterlag*, *stølsvang*, *stølslag* eller *stølstun* om klynger av setrer.Seterlag hører hjemme i store deler av Østlandet, stølsvang brukes i Østerdalen og stølslag og stølstun på Vestlandet.
 
At setrene ligger samlet i ei grend og ikke spredt enkeltvis i terrenget har sammenheng med flere ulike faktorer. Geografiske forhold begrenset hvilket areal som egnet seg til bebyggelse, og et beiteområde kunne med fordel utnyttes i fellesskap. 

De setrene som lå høyt til fjells og langt unna gården kunne ha sikkerhet som årsak til å holde sammen. Udyrfaren og fare for overfall av illgjerningsmenn nevnes av Lars Reinton. Han nevner også gjensidig hjelp til rydding og utbedring av veier, bygge klopper og bruer. Trygghet for skred og nærhet til de beste beitene nevner han også. 

Historiske årsaker kunne også ligge bak, som at brukene hørte til den samme matrikkelgården. Gården i bygda ble oppdelt i flere bruk, og delte alle ressurser: Jord, skog og beitearealer. Noen av disse ressursene ble skiftet mellom eieren, mens andre ressurser kunne utnyttes i fellesskap. Den ressurs som ofte lengst ble benyttet i fellesskap var beiting i utmarksområder, fordi skifte ville kreve omfattende og kostbar gjerding. 

Den tida da seterdriften var i stor ekspensjon, på 17- og 1800-tallet, vokste seterlaga mange steder til klynger på 10-20 og opptil 40 enkeltsetrer. De største var i Valdres, Hallingdal, Gudbrandsdalen og Østerdalen. Det var også mange store seterlag i Trøndelag og på Vestlandet. 

Bebyggelsen i setergrendene er i dag preget av at seterdrift med melkekyr er slutt for mange tiår siden. Seterhusene brukes, om de eksisterer, som fritidsbebyggelse, og eventuelle hus for buskapen er oftest borte. Noen tidligere setergrender er i dag forvandlet til hyttegrender og høyfjellsturisme. 

Eksempler på tidligere setergrender er Nordseter ved Lillehammer, og Sjusjøen i Brøttum allmenning, Billingen i Skjåk, og Bødalseter nær Loenvannet i Stryn. 

Reinton nevner at begrepet *seterlandsby* er "ei reint litterær nemning".  

## Referanser
Yohann Diniz

**Yohan Diniz** (født 1. januar 1978 i Épernay) er en fransk kappgjenger.

Diniz vant gull på 50&nbsp;km under EM 2006 i Göteborg. I VM 2007 i Osaka tok han sølv på samme distanse. Han vant også 50&nbsp;km under EM 2010 i Barcelona og EM 2014 i Zürich, det siste på verdensrekordtiden 3.32.33. Under VM 2017 i London ble han for første gang verdensmester på 50 km, i en alder av 39 år.

## Referanser


## Eksterne lenker
*
Renaud Lavillenie

**Renaud Lavillenie** (født 1986) er en fransk friidrettsutøver som konkurrerer i stavhopp.

Lavillenies gjennombrudd kom i 2009, da han vant gull i innendørs-EM i Torino etter et hopp på 5,81. I EM for lag 2009 i Leiria hoppet han 6,01, ny personlig rekord. 

Lavillenie er nåværende innehaver av både OL- og verdensrekorden med 6,16m satt i Donetsk i 2014. Dette er årsaken til at han ble kåret til årets atlet i 2014 av det internasjonale friidrettsforbundet. 

Han tok sølv under Sommer-OL 2016.

## Internasjonale konkurranser (Ufullstendig)

## Referanser


## Eksterne lenker
* 
* 
*  Profil hos Tilastopaja Oy
Eddy De Lépine

**Eddy De Lépine** (født 30. mars 1984) er en fransk friidrettsutøver (sprinter).

De Lépine var med på det franske laget som vant gull på 4 x 100 meter stafett i VM 2005 i Helsingfors. Individuelt er hans beste resultat sjetteplassen på 200 meter under EM 2006 i Göteborg.

## Personlige rekorder
* 100 meter – 10,19
* 200 meter – 20,62

## Referanser


## Eksterne lenker
*
Lueyi Dovy

**Lueyi Dovy** (født 10. november 1975 i Marseille) er en fransk friidrettsutøver (sprinter). 

Dovy var med på det franske laget som vant 4 x 100 meter stafett  under VM 2005 i Helsingfors. 

## Personlige rekorder
* 100 meter – 10,24
* 200 meter – 20,68

## Eksterne lenker
*
Nico Hülkenberg

**Nicolas «Nico» Hülkenberg** (født 1987) er en tysk Formel 1-fører. Han kjørte i  for Williams. I  kjørte han for Force India, hvor han var testfører i -sesongen. I  kjørte han for Sauber, før han til -sesongen gikk tilbake til Force India, hvor han ble i tre sesonger. Fra  til  kjørte han for Renault. Per 2025 kjører han for Sauber.

## Karriere
### Tidlig karriere
Hülkenberg ble verdensmester i A1 Grand Prix i 2006/2007-sesongen, som en del av A1 Team Tyskland, og i Formel 3 Euroseries i 2007. I 2009 vant han GP2-mesterskapet, og ble den tredje personen etter Nico Rosberg og Lewis Hamilton til å gjøre dette på sitt første forsøk.

### Formel 1
Hülkenberg debuterte i Formel 1 i  for Williams, med den erfarne Rubens Barrichello som lagkamerat. Hans debutløp var under Bahrains Grand Prix, og han tok sitt første poeng i sitt tredje løp i Malaysia, hvor han fullførte på en 10.&nbsp;plass. Hulkenberg tok også sin første pole position under Brasils Grand Prix i 2010, hvor han fullførte på en 8.&nbsp;plass.

I  var han test- og reservefører for Force India. Han kjørte ingen løp, men deltok på de fleste fredagstreningene i løpet av sesongen, før han i  fikk fast førersete for laget, hvor han erstattet hans landsmann Adrian Sutil.

I  gikk han over til Sauber, men etter kun én sesong der gikk han tilbake til Force India for 2014-sesongen i et bytte med Sutil.

I 2017 signerte han med Renault, og erstattet dermed Kevin Magnussen. Han kjørte med Renault ut 2019-sesongen, men ble byttet ut med Esteban Ocon før 2020-sesongen.

Da Sergio Perez testet positivt for SARS-CoV-2 i juli 2020, vikarierte Hülkenberg for ham hos Racing Point ved både Storbritannias og 70-årsjubileets Grand Prix på Silverstone. Senere i sesongen kjørte han i Eifel Grand Prix som erstatter for Lance Stroll, som følte seg syk, før han senere testet positivt på SARS-CoV-2.

I 2022-sesongen kjørte han både Bahrains og Saudi-Arabias Grand Prix for Aston Martin som erstatter for Sebastian Vettel, da han testet positivt for SARS-CoV-2.

Fra 2023-sesongen kjører han for Haas, hvor han erstatter Mick Schumacher som hadde kjørt for dem de to siste sesongene.

Etter -sesongen vil han forlate Haas, og i 2025 returnerer han til Sauber, nå kjent som Stake F1 Team Kick Sauber.

## Resultater
### Fullstendige Formel 1-resultater
* *Se også: [[Forklaring på F1-resultater]]* (Løp i uthevet skrift indikerer **[[pole position]]**, løp i kursiv indikerer *[[raskeste runde]]*)

**Noter til tabellene:**
† - Føreren brøt løpet, men ble klassifisert ettersom han hadde fullført over 90% av løpsdistansen.
***** - Sesongen pågår.

## Referanser




## Eksterne lenker
* 
* 
* 
*
Edet

**Edet** er et varemerke for toalett- og tørkepapir, og papiret produseres i Lilla Edet, nord for Göteborg i Sverige og i Drammen. Edet eies av SCA og har eksistert siden 1881. Det ble kjøpt av Mölnlycke AB i 1975 og av SCA Hygiene Products AB i 1997.

## Kilder
*Om Edet

## Eksterne lenker
* edet.no
* Sca.com
Io che non vivo (senza te)

**«Io che non vivo (senza te)»** er en italiensk sang med melodi av Pino Donaggio og tekst av Vito Pallavicini.

Den britiske sangeren Dusty Springfield hørte den på Sanremo-festivalen i 1965, hvor den ble fremført av Donaggio og hans teampartner Jody Miller. Springield presenterte den for TV-produsent Vicki Wickham og The Yardbirds' manager Simon Napier-Bell, som skrev en engelsk tekst til sangen. Den engelske tittelen er «You Don't Have to Say You Love Me».

Sangen på ble utgitt på single for Philips 28. mars 1966. Produsent var John Franz. Den ble en stor hit og vedblir å være én av de sangene som mest identifiseres med henne.

Sangen viste seg å være så populær i USA at Springfields album *Ev'rything's Coming Up Dusty* ble utgitt der med en liten endring av sporenes rekkefølge og fikk tittel etter slagersinglen.

I 2004 kom sangen som nummer 491 på Rolling Stones liste over The 500 Greatest Songs of All Time. 

## Coverversjoner
I 1976 ga popgruppen Guys 'n' Dolls sangen nytt liv for en ny generasjon.

Andre coverversjoner av den italienske originalen ble blant annet spilt inn på fransk («Moi, qui ne deux vivre») av Richard Anthony, tysk («Alle meine Träume») av Conny Brocken og spansk («Yo que no vivo») av Iva Zanicchi.

## Andre engelskspråklige versjoner
* Lynn Anderson
* John Barrowman
* Cher
* Taylor Dayne
* Kiki Dee
* Stephanie Edwards
* Connie Francis
* Larz-Kristerz
* Brenda Lee
* Shelley Lynne
* Ramiele Malubay
* Lani Misalucha
* Matt Monro
* Elvis Presley (Den ble spilt inn av Presley i RCA Studio B, Nashville, 6. juli 1970. Sangen ble utgitt på singlen RCA Victor 47-9916. Produsent var Felton Jarvis. B-siden var «Patch It Up»). 
* Smokey Robinson & The Miracles.
* Nadia Turner
* Denise Welch

## Norske versjoner
Bente Aaseth og Viggo Sandvik har skrevet norske tekster. Aaseths versjon har tittelen «Gyllent løv blir grønt igjen». Sandviks versjon heter «Ensomhet».

## Listeplasseringer

## Referanser
Eivind Blikstad

**Eivind Blikstad** (født 20. september 1949) er en norsk forfatter og redaktør bosatt i Skien. Han er utdannet lærer og har jobbet både som lærer og familierådgiver. Fra 2001 til 2007 var han redaktør av Telemark Tidend. 

## Bibliografi
* *Og det ble lys – Norges elektroentreprenørforbund – Telemark 1947-2007* 2008 ISBN 82-90526-01-6
* *[[Telemarksfe|Telemarkfeet]] gjennom 150 år – 1856-2006* 2006 ISBN 82-303-0689-3
* *Morderknivens forbannelse – og andre historier 1999 ISBN 82-91986-11-8 *
* *Odds ballklubb 1968-1998* 1999 ISBN 82-993724-3-7
* *Mellom hjertets slag og felas drag – festskrift til [[Knut Buen]]* 1998 ISBN 82-993724-2-9
* *Apache – Teatermanus. – Oppført på [[Teater Ibsen]] 1997
* *Kampen mot det store monsteret – og andre apache-eventyr 1997 ISBN 82-514-0525-4 *
* *Berømte indianere – portretter av 20 høvdinger og krigsledere* 1994 ISBN 82-7022-139-2
* *Heimevernet – fedre og barn på nye eventyr* ISBN 82-530-1543-7
* *Når menn blir fedre – et knallhardt forsvar for myke verdier* 1990 ISBN 82-530-1482-1
* *Heimevernet – fedre og barn på nye eventyr'' / 1982

## Referanser
Peritonsillær abscess

**Peritonsillær abcess** (PTA) er en opphovning av området like ved mandlene, og er en komplikasjon til halsbetennelse. 

PTA er en komplikasjon til tonsillitt (infiserte, hovne mandler), og oppstår på grunn av at bakteriene i infeksjonen produserer puss som ansamles i vevet lateralt for tonsillene. 

## Symptomer og funn
PTA kommer oftest, men ikke alltid, etter en akutt tonsillitt. Følgende symptomer og funn er vanlige:

* Nedsatt allmenntilstand og feber. Merkbart verre enn ved tonsillitt.
* Trismus (kjevesperre) og dermed vanskelig for å åpne munnen.
* Svelgvansker, både på grunn av den fysiske innsnveringen hevelsen gir, og smertene som følger med.
* Ensidig hevelse og smerte. Hevelsen ligger lateralt og superiort for tonsillen.
* Medialforskyvning av tonsille. Mandelen blir presset mot midtlinjen på grunn av hevelsen.
* Mye slim
* Uvula (drøvelen) blir forskjøvet fra midtlinjen.

## Behandling
Behandlingen består av punksjon, incisjon, debridering og i siste instans tonsillectomi (fjerning av mandlene).
* Punksjon er viktig for å sikre seg at hevelsen ikke er et hematom. En nål settes inn i hevelsen, og man aspirerer (trekker inn i nålen) noe av innholdet. Noen ganger må man prøve flere steder for å finne ut nøyaktig hvor abscessen ligger. Er det puss som kommer inn, skyldes hevelsen PTA. Dersom PTA har utviklet seg i etterkant av en antibiotikakur for tonsillitt, bør materialet sendes inn til labanalyse. 
* Incisjon: Et snitt på cirka to centimeter legges i en tenkt linje fra nedre kant av uvula til bakre molar (jeksel).
* Debridering: Snittet sprettes opp, og man lar pusset renne ut. Denne delen må tidvis gjentas flere ganger for å få alt ut. I noen land følges debridering opp med en tidagers kur med oral antibiotika.
* Tonsillectomi: Dette er indisert ved recidiverende (gjentakende) PTA. Det er også aktuelt hos barn, der PTA kan true frie luftveier og næringsinntak.
Hilmar Reksten Almennyttige Fond

**Hilmar Reksten Almennyttige Fond** ble i 1971 opprettet av Hilmar Reksten, etter at han hadde donert et grunnfond verdsatt til 80 millioner kroner. Fondets hovedfokus var på kulturelle og humanitære oppgaver, først og fremst på Vestlandet, med bidrag til økonomisk vekst og menneskelig trivsel som mål. Hilmar Reksten Almennyttige Fond fikk ved gavebrev av 1972 overført Hilmar Rekstens store kunstsamling. Denne ble huset i Rekstensamlingene, som består av representasjonslokalet Pentagon, Hetlandhallen, Sølvsalen og villaen Ekhaug. En vesentlig del av fondets kapital ble imidlertid utgjort av aksjer, og disse ble tilnærmet verdiløse etter at Reksten ble hardt rammet av skipsfartskrisen i 1974. Etter Rekstens død i 1980 var det liten aktivitet i fondet, men i siste halvdel av 1990-tallet skjedde det en kraftig opptrapping av virksomheten. Rekstensamlingene har i dag et aktivt program, og er en av Bergens vesentligste formidlere av kunst og kultur.

Arnljot Strømme Svendsen var fondets styreformann fra 1971 til 2008.
Göran Lagervalls musikkstipend

**Göran Lagervalls musikkstipend** (svensk: *Göran Lagervalls Musikstipendium*) utdeles årlig av Göran Lagervalls stiftelse til lærere ved en av landets musikkhøyskoler for betydningsfullt pedagogisk arbeid. Styret for Kungliga Musikaliska Akademien fatter beslutninger om prisen.

## Stipendiater
*2006 – Harri Ihanus, Musikhögskolan i Piteå / Luleå tekniska universitet
*2007 – Joakim Anterot
*2008 – Marianne Khoso
*2009 – Ingvar Dahl
*2010 – Mats Jansson
*2011 – Gunnar Spjuth
*2012 – Irene Perdahl
*2013 – Sven Ahlbäck
*2014 – Lars Ohlsson
*2015 – Börje Andersson, Petra Hellquist og Annmarie Wangin
*2016 – Staffan Hedin
*2017 – Britta Johansson

## Kilder
*Om Göran Lagervalls Musikstipendium på Musikaliska Akademiens webbplats
Referansegruppe

**Referansegruppe** er et sosiologisk konsept som refererer til en gruppe et individ eller en annen gruppe sammenlignes med.

Referansegrupper benyttes for å vurdere og bestemme egenskapene til et bestemt individs eller en bestemt gruppes særpreg og sosiale egenskaper. Det er en gruppe individet identifiserer seg med, og hvor det har forankret en eller flere av sine meninger, holdninger, identitetsmarkører og/eller andre verdier, for eksempel en venneflokk, forening og andre sosiale grupper. Gruppen kan være reell eller imaginær og medlemskapet behøver ikke å være formelt. Det kan f. eks. være en gruppe som en aspirerer til, og som påvirker individets meninger, holdninger og handlinger.
Great Balls of Fire

**«Great Balls of Fire»** er en amerikansk rock and roll-sang med melodi og tekst av Otis Blackwell og Jack Hammer. Den er best kjent i Jerry Lee Lewis' utførelse. Lewis' versjon ble spilt inn i Sun Studio i Memphis, Tennessee, 8. oktober 1957 og utgitt på singlen Sun 281 i november 1957. Produsent var Sam Phillips.

Sangen ble fremført i en opptreden med Jerry Lee Lewis og hans band i rock and roll-filmen *[[Jamboree (film)|Jamboree]]*., hvor også Carl Perkins, Fats Domino, Buddy Knox og Dick Clark var med.

Innspillingen ble også utgitt i Storbritannia av London Records.

Sangen ble rangert som nummer 96 på Rolling Stones liste over The 500 Greatest Songs of All Time.

Tittelen på sangen er hentet fra et uttrykk i Sørstatene, som enkelte kristne betrakter som blasfemisk. Det refererer til da Den hellige ånd viste seg som en ildtunge for De tolv apostlene.

## Andre innspillinger
*Tiny Tim spilte inn en versjon som B-siden til singlen «Tip Toe Thru My Tulips».
*New Grass Revival spilte inn en kjapp bluegrass-versjon. Den ble utgitt på albumet *The Arrival of the New Grass Revival*.
*Den amerikanske doo wop-gruppen The Flamingos spilte inn en versjon. Den ble utgitt på albumet *Unspoken Emotions*.
*Electric Light Orchestra spilte inn en versjon. Den ble utgitt på livealbumet *The Night the Light Went on (in Long Beach)* (1974).
*Dolly Parton spilte inn en versjon i 1979.
* OV7, opprinnelig kalt *La Onda Vaselina*, gjorde en versjon på spansk med tittelen «Grandes luces de fuego» i 1989.
* The Misfits spilte inn en versjon i 2003. Den ble utgitt på albumet *Project 1950*.
* Teitur spilte inn en versjon i 2006, utgitt på albumet *Stay under the Stars*.
* Offenbach hadde med sangen på live-DVD-en til albumet *Ultime* (2007).
* Dean Delannois spilte inn sangen på debutalbumet (2007). 
* Fleetwood Mac hadde med sporet på utgivelsen fra 1999 av livealbumet *Shrine '69*, som ble spilt inn på Shrine Auditorium i 1969.
* Johnny Winter spilte inn en versjon. Den ble utgitt på albumet *Johnny Winter And.... Live*.
* En versjon tjente som temasang i den amimerte serien Madballs.

## Norsk versjon
Eldar Vågan har skrevet en norsk tekst. På norsk bærer den tittelen «Gamle grønne boller».  Vazelina Bilopphøggers har spilt inn sangen. Den ble utgitt på LP-platen *[[Fem fyrer med ved]]* (Slagerfabrikken/Opel SLP&nbsp;990004) i 1984.

## Listeplasseringer

## Referanser
Agranulocytose

**Agranulocytose** er en alvorlig reduksjon av granulocytter, en type hvite blodlegemer/immunceller som spiller en viktig rolle i forsvaret mot bakterieinfeksjoner. Sykdommen skyldes som oftest at beinmargen blir skadet som følge av medisinbruk eller røntgenbehandling. Om den ikke blir behandlet, har sykdommen stor dødelighet. 

## Eksterne lenker
* Agranulocytose – legemiddelhandboka.no
Rhinitt

**Rhinitt** er en betennelse i nesen. Tilstanden er preget av nyseanfall og nesesekresjon. De fleste opplever å bli tette i nesen (nasalstenose), og noen får lett nedsatt allmenntilstand.

Den vanligste rhinitten er den som kommer ved vanlig forkjølelse. Rhinitt kan imidlertid også forekomme ved andre sykdommer, som influensa, morbilli, rubella, scarlatina og difteri. Rhinitt kan også være forårsaket av allergi.

## Klassifisering
Rhinitt finnes i flere former, og kan klassifiseres på ulik måter. Under følger en enkel inndeling:

* Akutt infeksiøs rhinitt
* Kronisk infeksiøs rhinitt
* Atrofisk rhinitt
* Allergisk rhinitt
** Allergisk sesongrhinitt (høysnue)
** Allergisk helårsrhinitt
* Non-allergisk helårsrhinitt
Akutt infeksiøs rhinitt

**Akutt infeksiøs rhinitt** er den typen rhinitt man finner ved forkjølelse og influensa. Den er særlig vanlig hos barn i barnehagealder, da disse eksponeres mye for smitte fra andre barn.

## Symptomer og funn
Oftest vil man ha en forutgående halsbetennelse (pharyngitt), med tørr, irritert hals og muligens svelgesmerter. Nesesekresjonen utvikler seg fra vandig via mukopurulent til slimete. Graden av tetthet vil variere fra person til person. Varigheten er vanligvis på rundt en uke. Ved rhinoskopi vil man se hevelser, oftest i conchae.

## Årsak
Denne formen er oftest forårsaket av virus. De vanligste virusene er rhinovirus og coronavirus. For barn er respiratorisk syncytialt virus (RSV) vanlig, mens hjerte-/lunge-pasienter og gravide er utsatt for influenzavirus A/B/C.

## Behandling
Ingen effektiv behandling finnes. Nesedråper kan dempe sekresjonen og bidra til å åpne opp stenosen. Dette forebygger også bihulebetennelse (sinusitt). C-vitaminer er mye brukt, men er uten virkning.

## Komplikasjoner
Infeksjonen kan spre seg til omliggende strukturer. Det kan da utvikles ørebetennelse (otitis media), bihulebetennelse og ulike luftveisbetennelser (pharyngitt, laryngitt, tracheititt og bronkitt).
Kronisk infeksiøs rhinitt

**Kronisk infeksiøs rhinitt** har mye de samme symptomer som en akutt infeksiøs rhinitt, men er langvarig, og har ikke nødvendigvis en infeksiøs årsak. Blant årsakene er tilbakevendende akutte rhinitter, medfødte misdannelser (som septumdeviasjon), adenoide vegetasjoner og støv/forurensing. Overforbruk av nesedråper kan bidra til kronisk rhinitt.

Som i den akutte varianten er symptomene sekresjon fra nesen og nasalstenose. Dette siste grunnet slimhinnehypertrofi. 

## Se også
*Rhinitt
*Akutt infeksiøs rhinitt
Jón Hallur Stefánsson

**Jón Hallur Stefánsson** (født 1959 på Island) er en islandsk forfatter og oversetter.

Jón Hallur Stefánsson har studert litteratur og spansk ved Háskóli Íslands og Universitetet i Granada. Han var fra 1993 til 2003 radiojournalist i Ríkisútvarpið, og har også arbeidet som musiker og oversetter. Som forfatter har han utgitt poesi (på eget forlag) og kriminalromaner. I 2004 vant han Islandske krimforfatteres novellekonkurranse. I 2005 debuterte han som romanforfatter med kriminalromanen *Krosstré*, som ble oversatt til flere språk.

## Bibliografi
* *Krosstré* (2005) / norsk oversettelse: *Korsets tre* (2007)
* *Vargurinn* (2008)

## Referanser


## Eksterne lenker
* schwedenkrimi.de om Stefánsson
John Tonsjø

**John Ragnar Tonsjø** (1932–2022) var en norsk fløytist, blant sin tids ypperste. Han var blant annet ansatt i Den Norske Operas orkester.

## Liv og virke
Etter å ha vært sjåfør i NRK studerte han musikk, blant annet med fløytisten Ørnulf Gulbransen. Deretter ble han tilsatt som 2. fløytist i Kringkastingsorkestret 1959–1961 med den legendariske Alf Andersen som sidemann. Deretter var han fløytist i Trondheim Symfoniorkester 1961–1963 og i Den Norske Operas orkester 1963–1967. I Kringkastingsorkestret ble han etter prøvespill ansatt som solofløytist i 1967. Han avløste Per Øien på solopulten og ble selv etterfulgt av Tom Ottar Andreassen i 1994. Tonsjø spilte i Kringkastingsorkestret til oppnådd pensjonsalder i 1997. Solistisk var Tonsjø aktiv i og utenfor orkestret, og blant medspillerne nevnes pianisten Johan Øian.

## Priser
* Utdannelsesstipend på  kroner fra Fond for utøvende kunstnere, 1984

## Referanser
Gjeldsrådgivning

**Gjeldsrådgivning** betegner en form for rådgivning overfor privatpersoner med stor gjeld. Etter gjeldsordningslovens § 1-5 skal alle norske kommuner kunne tilby gjeldsrådgivning til innbyggere med gjeldsproblemer. Slik gjeldsforhandling og gjeldsordning er gratis. Den som har opparbeidet så stor gjeld, har krav på all nødvendig hjelp fra det offentlige for å komme frem til en gjeldsordning. Vedkommende bør først kontakte sin hjemkommune og legge saken frem for den kommunale gjeldsrådgiveren. Det er også mulig å henvende seg direkte til namsmannen.

Rådgivningen skjer ved at skyldner legger frem sine problemer slik at rådgiveren kan foreta en nærmere vurdering av situasjonen og komme med forslag til løsninger. 

Gjeldsrådgivningen kan bidra til å løse problemene helt eller delvis eller rådgivningen må gå over i en ny fase, for eksempel ved utenrettslige gjeldsforhandlinger eller ved at forhandlingene videreføres gjennom offentlig gjeldsforhandling etter gjeldsordningsloven av 1992 eller konkursloven av 1984. 

Også privatpersoner og næringsdrivende tilbyr gjeldsrådgivning.

## Se også
*Mekling
*Gjeldsforhandling
*Gjeldsordning
*Utleggstrekk

## Eksterne lenker
Veiledning for den som kan ha behov for gjeldsordning.
Det største spillet

***Det største spillet*** er en bok fra 1965 skrevet av Per Hansson (1922&ndash;1982).

Boken handler om sørlendingen Gunvald Tomstad og hans dramatiske opplevelser under andre verdenskrig. Han arbeidet som dobbeltagent og var offisielt fører for det lokale NS-laget, mens han i skjul var sentral i Milorg og virket som etterretningsagent for de allierte.

Boken ble filmatisert i 1967 igjennom filmen *[[Det største spillet (film)|Det største spillet]]*, regissert av Knut Bohwim.

## Referanser
Wireless Power & Communication

**Wireless Power & Communication AS** har utviklet en patentert teknologi for trådløs overføring av strøm. Det unike med denne teknologien er at den muliggjør overføring av flere hundre watt med en effektivitet på opptil 95%. Teknologien er blant annet implementert i offshore, Ex og subsea produkter. 

WPC ble stiftet av Geir Olav Gyland i 2003 og holder til i Kristiansand. Hovedfokuset til WPC er lisensiering og integrasjon av teknologi for trådløs overføring av strøm i alle typer produkter.

## Utmerkelser
Med bakgrunn i den utviklede teknologien ble WPC nominert av Innovasjon Norge til Reodorprisen i 2008.

WPC ble medlem av NODE nettverket (Norwegian Offshore & Drilling Engineering) i desember 2009

## Referanser


## Eksterne lenker
* Wireless Power & Communication 
* Reference
* Ifokus
* Innovasjon Norge
Rudy Lewis

**Rudy Lewis** (født 23. august 1936 i Philadelphia, død 20. mai 1964 i New York) var en USA-amerikansk rhythm and blues-sanger, mest kjent for sin deltakelse i The Drifters.

Lewis starta innen gospel og sang blant annet med *Clara Ward Singers*. I 1960 prøvesang han for Drifters manager, George Treadwell, som nettopp hadde sparka store deler av gruppas opprinnelige besetning. Lewis fikk jobben, og han var førstesanger fram til han døde i 1964. 

Blant Lewis' mest kjente sanger er «Some Kind Of Wonderful», «Please Stay», «On Broadway» og «Up On The Roof».
 
Da The Drifters i 1988 blei innvotert i Rock and Roll Hall of Fame, var det med ei besetning der Lewis var et av gruppemedlemmene.

## Referanser


## Kilder
* Nick Talevski: *Rock Obituaries – Knocking On Heaven's Door*, Omnibus Press 2010, ISBN 9780857121172, side 371.
* Omtale av The Drifters på Rock and Roll Hall of Fame; besøkt 12. februar 2016.
* Nekrolog på nettstedet Timelines.com; besøkt 12. februar 2016.

## Eksterne lenker
*
Kirsti Hjort

**Kirsti Hjort (Gräfin) von der Goltz** (født 8. juni 1931, død 10. oktober 1990 i Würzburg) var en norsk pianist, professor i musikk og grevinne.

Hun studerte i hjembyen hos Erling Westher ved Musikkonservatoriet i Oslo (eksamen 1948) og 1951-52 hos Yves Nat i Paris. I hjemlandet debuterte Hjort på kort varsel i 1949 som solist med Brahms'
D-mollkonsert med Bergen Filharmoniske Orkester da den sveitsiske stjerne Edwin Fischer ikke kom. I 1952 spilte hun mye duett med Alf Andersen (1928-1962).

Hun giftet seg i 1953 med fiolinisten Conrad von der Goltz (født 1928), en tysk greve, og de bodde i Hamburg og Hannover en tid, og fremførte en rekke duetter. De tilbrakte 1957-58 i Oslo da ektemannen skulle få spille 1. fiolin i Filharmonien. Da jobben var  delt med Ernst Glaser flyttet de heller til Bremen i 1958, etter å ha opptrådt ved Wigmore Hall i juni.

De slo seg ned i Würzburg, der hun ble professor ved den lokale musikkhøyskolen.
En rekke plateutgivelser ble gjort, blant annet med *Trio von der Goltz* der Jan Polasek tilkom med cello (1966).

De fikk seks barn, deriblant Gottfried von der Goltz (1964) og Kristin (Gräfin) von der Goltz (1966), begge kjente musikere.

## Referanser
Kronblomsterfluer

* *[[Doros profuges]]*

**Kronblomsterfluer** (slekten *Doros*) er en gruppe av fluer som tilhører familien blomsterfluer (Syrphidae). Det er kjent tre arter, i Norge forekommer kronblomsterflue (*[[Doros profuges]]*), men den er sjelden og trolig truet.

## Utseende
Middelsstore til store (14–18&nbsp;mm), slanke, svarte og gule fluer, lett kjennelige. Hodet er middels stort, fasettøynene møtes i midten hos hannen. Pannen er svart, men fasettøynene er kantet med gult. Thorax er kullsvart med gule sidestriper og oransje scutellum. Bakkroppen er kølleformet, med smale, gule sideflekker på andre ledd og tre smale, lysgule tverrbånd lenger bak.
Svingkøllene er lysgule. Vingene er brune i den fremre delen, melkehvite i den bakre. Beina er mer eller mindre gule, lårene og de ytterste fotleddene mørke.

## Levevis
Disse artene ser ut til å være knyttet til havnehager og lignende åpne skogsmiljøer. Man vet ikke hva larvene lever av, men man har observert hunner som tilsynelatende la egg ved roten av trær, muligens kan de leve av bladlus som lever på stammen eller røttene. De voksne fluene besøker gjerne åpne blomster.

## Utbredelse
I tillegg til den europeiske arten finnes det én art i Sentral-Asia og én i Nord-Amerika.
*[[Doros profuges]]* er listet som direkte truet (EN) på Norsk rødliste for arter fra 2006.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Syrphinae
******* slektsgruppe Syrphini
******** slekten **kronblomsterfluer**, *Doros* Meigen, 1803
********* *[[Doros aequalis]]* Löw, 1863 – Nord-Amerika
********* *[[Doros destillatorius]]* Mik, 1885 – Sentral-Asia
********* kronblomsterflue, *[[Doros profuges]]* (Harris, 1780) (= *Doros conopseus*)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
* Nielsen, Tore R. *Syrphidae checklist - Norway.* www.syrphidae.com/checklist.php  - Sjekkliste over norske arter.
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.
* Torp, E. 1994. *Danmarks svirrefluer (Diptera: Syrphidae).* Apollo Books, Stenstrup.

## Eksterne lenker
*  
* Bilde av ''Doros aequalis''
* www.syrphidae.com/ – the Syrphidae website 
* Norsk entomologisk forening – for deg som vil lære mer om insekter.
* Verneplan for ''Doros profuges'' i Storbritannia, med bilde
Marie Collonvillé

**Marie Collonvillé** (født 23. november 1973 i Amiens) er en fransk friidrettsutøver som konkurrerer i mangekamp.

Under OL 2004 ble hun nummer sju i sjukamp og i OL 2008 ble hun nummer 12. Fra utendørs-VM er hennes beste resultat sjetteplassen fra VM 2005.

Innendørs har hun bronsemedalje fra VM 2003 i femkamp.

## Personlige rekorder

* Femkamp – 4 644 poeng
* Sjukamp – 6 350 poeng

## Referanser


## Eksterne lenker
*
Brede Csiszar

**Brede Frettem Csiszar** (født 26. mars 1987)  er en norsk tidligere ishockeyspiller. Han spilte i forsvaret til Vålerenga. 
 
Csiszar var elev på idrettsfag ved Bjerke videregående skole fra 2003 til 2006. Han har spilt for Vålerenga nesten hele karrieren, og debuterte i eliteserien som 19-åring i 2006. Høsten 2010 signerte Csiszar for den svenske klubben Mora. Etter lite spilletid returnerte han i oktober til Vålerenga, på utlån fra sin nye klubb.

Csiszar overtok kapteinsvervet i Vålerenga etter Lars Erik Lund og hadde vært kaptein siden, med unntak av en lengre skadeperiode i 2011-2013-sesongen da Cato Cocozza vikarierte som VIF-kaptein.

Han er fetter av ishockeyspilleren Fredrik Csisar.

## Se også
*Liste over kjente elever ved Bjerke videregående skole

## Referanser


## Eksterne lenker
*
Vanessa Boslak

**Vanessa Boslak** (født 1982) er en fransk friidrettsutøver som konkurrerer i stavhopp.

Boslak tok brone i junior-VM i 2000. Som senior var hun i finalen ved innendørs-VM 2004 der hun ble nummer fem med et hopp på 4,50. Hun var også i finalen under OL 2004 og kom på sjetteplass etter å ha gått over 4,40.

Også i VM 2005 var hun i finalen og ble da nummer åtte. I innendørs-VM 2006 ble hun nummer fem etter et hopp på 4,65. Samme plassering oppnådde hun i VM 2007 i Osaka etter å ha hoppet 4,70.

Hun deltok også i OL 2008 og ble nummer 9.

## Personlig rekord
* Stavhopp – 4,70 meter

## Referanser


## Eksterne lenker
*
Adaptation

***Adaptation*** er en amerikansk dramakomedie fra 2002 regissert av Spike Jonze. De ledende rollene spilles av Nicolas Cage, Meryl Streep og Chris Cooper. Manuskriptet ble skrevet av Charlie Kaufmann. Det var det andre filmsamarbeidet til Jonze og Kaufmann.

Filmen ble nominert til fire Oscar-priser og vant én. Chris Cooper fikk prisen for beste mannlige birolle. Den ble også nominert til beste mannlige hovedrolle, beste kvinnelige birolle og beste tilpassede manus.

Det kostet 19 millioner dollar å lage *Adaptation*, og den spilte inn  dollar i USA.

Filmen handler om mansuforfatteren Charlie Kaufmann som skal skrive filmmanus av Susan Orleans bok *The Orchid Thief*, men sliter fordi det ikke er noen handling i boka.

## Handlingsreferat
Charlie Kaufman blir ansatt for å skrive manus av Susan Orlean sin bok The Orchid Thief. Kaufman sliter med angst, sosial fobi, depresjon og lav selvtillit. Tvillingbroren hans, Donald, har nylig flyttet inn i huset hans, og snylter på ham. Donald bestemmer seg for å begynne som manusforfatter, akkurat som Charlie. Charlie ønsker å sikre at manuset hans er en trofast tilpasning av The Orchid Thief. Men han føler at boken ikke har noen brukbar fortelling, og ikke er mulig å gjøre om til en film. Dette gjør at han ikke klarer å skrive noe ordentlig manus.

Charlie går snart langt over fristen satt av Columbia Pictures, og han reiser til New York City for å diskutere manus med Susan Orlean direkte. For sjenert, og med store sosiale problemer, klarer han ikke å snakke med henne når han kommer til kontoret hennes. I tillegg mottar han den overraskende nyheten om at Donalds nye manus for en klisjé-full thriller viser seg å være ekstremt populært.

Donald, som ikke har noen sosial fobi eller depresjon, utgir seg for å være Charlie og intervjuer forfatter Susan Orlean. Men han mener at svarene hennes er mistenkelige. Han og Charlie følger etter henne til Florida, hvor hun møter John Laroche: Den orkidé-stjelende hovedpersonen i boken hennes, og hennes hemmelige elsker. Donald og Charlie oppdager snart hva forfatternes egentlige plan går ut på, og dette utvikler seg snart til en kamp på liv eller død.

## Skuespillere
* Nicolas Cage som Charlie Kaufman / Donald Kaufman
* Meryl Streep som Susan Orlean
* Chris Cooper som John Laroche
* Cara Seymour som Amelia Kavan
* Brian Cox som Robert McKee
* Tilda Swinton som Valerie Thomas
* Ron Livingston som Marty Bowen
* Maggie Gyllenhaal som Caroline Cunningham
* Judy Greer som Alice
* Bob Yerkes som Charles Darwin
* Jim Beaver som Ranger Tony
* Jay Tavare som Matthew Osceola
* Doug Jones som Augustus Margary
* Peter Jason som en forsvarsadvokat.

## Referanser


## Eksterne lenker
* 
*
Ruth Lagesen

**Ruth Lagesen**
(født 10. august 1914 i Bagn i Valdres,
død 7. april 2005 i Larvik)
var en norsk pianist og dirigent.

Hun studerte fra 1933 hos Mary Barratt Due,
Nils Larsen (pianist) og Erling Westher i Oslo, og kunne
debutere i Universitetets Aula i 1935 med 
Filharmonisk Selskaps Orkester.  Etter videre studier
i Brussel og London 1938 bosatte hun seg i Larvik hos
Treschow på Fritzøehus.  Etter krigen etablerte hun byens
Cæciliaforening 1945 og ble leder for NRKs juniororkester
1947-51.  Lagesen var ofte i NRK som solist med
Kringkastingsorkestret og ble også vist ved TV-kanaler
i utlandet.  Hun markerte seg i 1949 som landets første kvinnelige orkesterdirigent. Hun var kjent for en rekke store oppføringer av bl.a. Händels Messias og Bachs pasjoner. I 1977 dirigerte hun Bachs Juleoratorium fra Kongsberg kirke i tre programmer i NRK Fjernsynet.

Etter studier  i Paris
hos Nadia Boulanger og Eugène Bigot 1955-57, forøvrig
sammen med Mikis Theodorakis fikk hun dirigenteksamen og ble musikklærer ved
Eik lærerskole.  Hun etablerte 
Musikkens Venner i Tønsberg og Larvik såvel som Larvik Guttekor og
Musikkselskap.  Hun forestod det kongebeskyttede Robert Riefling-seminaret 1968 og 1969.  Som dirigent har hun
ledet Oslo Filharmoniske Orkester, Bergen Filharmoniske Orkester, Kringkastingsorkestret og Trondheim kammerorkester.
Lagesen var i styret for Operahøgskolen.
Så sent som i 1993 foreleste hun ved Norges musikkhøgskole om
Grieg og hans verk for klaverstudenter.
## Utmerkelser
* Vestfold fylkeskommunes Kunstnerpris 1981

## Referanser
Belgia under Sommer-OL 1948

**Belgia i Sommer-OL 1948**. 147 utøvere fra Belgia, 128 menn og 19 kvinner, deltok i Sommer-OL 1948 i London. Belgia kom på 15.-plass med to gull-, to sølv og tre bronsemedaljer. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Anne Elisabeth Ljunggren

**Anne Elisabeth Ljunggren** (født Storm-Mathisen 13. september 1943, død 29. april 2010) var en norsk fysioterapeut. Hun var professor i fysioterapivitenskap ved Institutt for samfunnsmedisinske fag, Universitetet i Bergen.

Ljunggren utdannet seg som fysioterapeut ved Oslo Ortopediske Institutt, der hun avla avgangseksamen i 1964. Hun tok deretter pedagogisk utdannelse i Stockholm. I 1977 avla hun dr.philos.-graden ved Universitetet i Oslo, der hun var tilknyttet Anatomisk institutt. Ljunggren var den første fysioterapeut som avla doktorgrad i Norge.

Ljunggren arbeidet ved en rekke sykehus i Skandinavia og var tilknyttet Ullevål universitetssykehus. Fra 1995 var hun professor ved Universitetet i Bergen, der hun har ledet etableringen av fysioterapi som forskningsfelt. I tillegg til igangsettelsen av et mastergradsstudium i fysioterapi bidro hun også til opprettelsen av doktorgradsutdanning i faget. Som forsker er hun særlig kjent for sine bidrag til utvikling av metoder for smertevurdering og kroppsundersøkelser.

Ljunggren ble i 2009 utnevnt til ridder av 1. klasse av St. Olavs Orden «for hennes samfunnsinnsats innen helse».

## Referanser


## Eksterne lenker
* Anne Elisabeth Ljunggren, presentasjon fra Universitetet i Bergen.
* Utnevnt til ridder, *På Høyden – Nettavis for Universitetet i Bergen*, 12. oktober 2009.
Communic

**Communic** er et progressiv metal-band fra Mandal/Kristiansand.

Bandet ble etablert i 2003 som et sideprosjekt av gitarist Oddleif Stensland (tidligere i bandet Ingermanland), og trommeslager Tor Atle Andersen, begge fra bandet Scariot. Ettervert kom bassist Erik Mortensen med, som tidligere hadde spilt med Stensland i bandet Ingermanland.

I januar 2004 spilte bandet inn de første sporene til demoen *Conspiracy in Mind*, som kun ble trykket i 100 eksemplarer. Bandet signerte med det danske selskapet Intromental Management i mars, og demoen ble utvalgt som «Demo of the Month» av tidsskriftet Rock Hard i april. Stensland forlot så Scariot for å fullt kunne konsentrere seg om Communic. I juli signerte bandet med plateselskapet Nuclear Blast, og 21. februar 2005 kom debutalbumet *[[Conspiracy in Mind]]*, innspilt i Danmark. Den danske keyboardisten Peter Jensen spilte keyboard på albumet, og var med på den påfølgende turneen.

I 2006 reiste bandet igjen til Danmark for å spille inn oppfølgeralbumet *[[Waves of Visual Decay]]*, som ble utgitt i mai samme år. Norske Endre Kirkesola ble tatt med for å ta seg av keyboardspillingen på albumet. Bandets tredje album; *[[Payment of Existence]]*, ble utgitt 30. mai 2008 i Europa, og i USA 30. juli samme år, på Locomotive Music.

## Medlemmer
* Oddleif Stensland — vokal og gitar
* Erik Mortensen — bassgitar
* Tor Atle Andersen — slagverk

## Diskografi
* 2004: *Conspiracy in Mind* (demo)
* 2005: *[[Conspiracy in Mind]]*
* 2006: *[[Waves of Visual Decay]]*
* 2008: *[[Payment of Existence]]*
* 2011: *The Bottom Deep* 
* 2017: *Where Echoes Gather*
* 2020: *Hiding From The World*

## Eksterne lenker
* 
* 
*  Offisiell facebook
*